**NOTĂ DE INFORMARE**

PRIVIND PPRELUCRAREA DATELOR CU CARACTER PERSONAL ALE

PACIENȚILOR SANATORIULUI DE PNEUMOFTIZIOLOGIE GEOAGIU

Sanatoriul de Pneumoftiziologie GEOAGIU, cu sediul în oraș Geoagiu, str. Sanatoriului, nr. 8, jud. Hunedoara, CUI 5069258, e-mail info@sanatoriulgeoagiu.ro.

În conformitate cu dispozițiile art. 13 ale Regulamentului (UE) 2016/679 al Parlamentului European şi al Consiliului din 27 aprilie 2016 *privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE* (Regulamentul general privind protecţia datelor), Sanatoriul de Pneumoftiziologie Geoagiu are obligaţia de a prelucra în condiţii de siguranţă si numai pentru scopurile specificate mai jos, datele personale pe care ni le furnizaţi despre dumneavoastră, un aparținător ori un reprezentant legal.

Sanatoriul de Pneumoftiziologie Geoagiu prin intermediul secțiilor, compartimentelor și laboratoarelor prelucrează datele dumneavoastră cu caracter personal, colectate direct de la dumneavoastră, prin mijloace automatizate/manual, după cum urmează: *Numele și prenumele, CNP, Cetățenia, Sexul, Vârsta, Greutatea, Data nașterii, Locul nașterii, Naționalitate, Domiciliul/reședința, Serie si nr. CI, Cod asigurat, Cod pacient, Tip asigurat, Ocupația, Loc de muncă, Nivelul de instruire, Grupa sanguină, Date medicale, Diagnostic, Valoare temperatură, Rezultat analize de sânge, ID (în cazul analizelor de sânge), Copie cupon pensie, Adeverință asigurat, Imaginea/fotografia, Date de contact (telefon, e-mail), Date de contact ale aparținătorului (telefon), Gradul de rudenie al aparținătorului, Data internării, Data externării, Data decesului, Diagnostic deces, Alte date conform FOCG, Număr de înmatriculare auto și Semnătura olografă.*

**Scopurile** prelucrării datelor derivă din îndeplinirea tuturor obligațiilor legale, administrative, organizaționale și fiscale ce ne revin, și constau în: *Programare, Servicii medicale, Control medical, Spitalizare de o zi, Spitalizare continuă, Stabilire diagnostic medical, Administrarea de îngrijiri sau tratamente medicale, Bilet de externare, Bilet de trimitere, Scrisoare medicală, Concediu medical, Înregistrarea datelor de contact, Coplata în cazul spitalizării continue, Scutire de la coplată, Solicitare documente medicale personale, Comunicare date medicale personale, Achitare contravaloare servicii, Măsurare temperatură, Fișă de tratament, Recomandare utilizare dispozitiv oxigen, Transfer interspitalicesc, Investigații suplimentare, Prescripție medicamente, Prelucrare probe, Investigații medicale (spirometrie, EKG), Recuperare medicală, Supravegherea și limitarea infecțiilor asociate asistenței medicale (IAAM), Raportarea situațiilor statistice, Acces în unitatea sanitară, Supravegherea video a perimetrului, Feed-back (formular de sesizare).*

**Temeiul juridic** al prelucrării datelor dvs. cu caracter personal îl reprezintă:

* Art. 6 al. (1) litera a și art. 9 al (2) litera a din Regulament – consimțământ pentru filmare/fotografiere în incinta unității sanitare; utilizarea datelor referitoare la viața privată, familială a pacienților în cazul în care acestea influențează pozitiv stabilirea diagnosticului, tratamentului sau îngrijirile acordate, excepție cazurile în care pacienții reprezintă pericole pentru ei înșiși sau pentru sănătatea publică și desemnarea persoanelor care pot fi informate despre starea sa de sănătate
* Art. 6 al. (1) litera b din Regulament – obligație contractuală, achitarea serviciilor (coplata);
* Art. 6 al. (1) litera c din Regulament – obligație legală, respectarea formei legale a documentelor specifice ce îi revin operatorului, în baza legislației din domeniul sănătății;
* Art. 6 al. (1) litera d din Regulament – prelucrarea este necesară pentru a proteja interesele vitale ale persoanei vizate sau ale altei persoane fizice;
* Art. 6 al. (1) litera f din Regulament - interesul legitim urmărit de operator în cazul datelor de contact pentru a putea relaționa cu dumneavoastră/aparținătorul/reprezentantul legal;
* Art. 9 al. (2) litera c din Regulament – prelucrarea este necesară pentru protejarea intereselor vitale ale persoanei vizate sau ale unei alte persoane fizice, atunci când persoana vizată se află în incapacitate fizică sau juridică de a-și da consimțământul.

Vă informăm că destinatarii datelor dvs. cu caracter personal sunt angajații subscrisei, Casa de Asigurări de Sănătate, Consiliul Județean Hunedoara, Direcția de Sănătate Publică, Dosarul electronic de sănătate (DES), Școala Națională de Sănătate Publică, Management și Perfecționare în Domeniul Sanitar București (SNSPMPDSB), Sistemul Informatic Unic Integrat al Asigurărilor de Sănătate, Centrul de Resurse Umane Evaluare și Analiză a Serviciilor de Sănătate, alte unități sanitare, dispensare, medic de familie, instituții/autorității centrale și locale pentru unul sau mai multe scopuri specifice, instanțele de judecată în vederea formulării de acțiuni și reprezentării în instanță, precum și instituțiile statului cu drept de control. Dezvăluirea datelor către terți se face conform prevederilor legale pentru categoriile de destinatari precizați anterior.

Datele vor fi stocate în conformitate cu legislația în vigoare, atât timp cât avem obligația legală de a păstra documentele în arhiva instituției, conform Nomenclatorului arhivistic nr. 3905/2018.

**Drepturile[[1]](#footnote-1)** persoanei vizate sunt următoarele:

- dreptul de acces la datele personale (în acest sens, vă putem confirma faptul că prelucrăm datele dvs. cu caracter personal, asigurându-vă accesul la acestea),

- dreptul la rectificare, respectiv la actualizare, atunci când apreciați că se impune valorificarea acestui drept (eventuale modificări intervenite cu privire la datele dvs. cu caracter personal),

- dreptul la ștergerea datelor cu caracter personal (dreptul „de a fi uitat” - ex. situația în care încetează îndeplinirea scopurilor în care au fost colectate, a expirat perioada pentru care au fost stocate, retragerea consimțământului, în cazul în care prelucrarea se realizează pe baza acestuia, prelucrarea este ilegală).

- dreptul de a solicita restricționarea prelucrării (ex. cazul în care unele date sunt inexacte, respectiv prelucrarea nu este legală),

- dreptul la opoziție (ex. în cazul prelucrării datelor în scopul profilării),

- dreptul la retragerea consimțământului, în orice moment, în cazul în care datele dvs. personale sunt prelucrate în temeiul consimțământului,

- dreptul la transferul datelor cu caracter personal (portabilitatea acestora) unui alt operator de date cu caracter personal stabilit de dvs.,

- dreptul de a primi o notificare din partea operatorului, în cazul în care acesta constantă încălcarea măsurilor de securitate a prelucrării datelor dvs. cu caracter personal,

- dreptul de a depune o plângere la sediul instituției, respectiv la Autoritatea Națională pentru Supravegherea Datelor cu Caracter Personal sau la o instanță competentă, când considerați că drepturile dvs. au fost nerespectate.

În cazul în care refuzați punerea la dispoziție a datelor personale menționate, invocați dreptul la ștergere sau opoziția prelucrării pe timpul spitalizării sau cu ocazia interacțiunii cu spitalul, vă informăm că nu mai este posibilă acordarea serviciilor medicale.

Vă informăm că la nivelul subscrisei datele personale nu fac obiectul unui proces decizional automat, incluzând crearea de profiluri și nu sunt transferate către o țară terță sau organizație internațională.

*Angajamentul și politica Sanatoriului de Pneumoftiziologie Geoagiu*

*privind protecția și securitatea datelor*

Sanatoriul de Pneumoftiziologie Geoagiu tratează cu maximă seriozitate protecția și securitatea datelor. Datele personale ale pacienților sunt accesate numai de personalul cu atribuții specifice.

Personalul care prelucrează datele dumneavoastră este instruit și obligat sub sancțiunea Codului Penal să păstreze confidențialitatea datelor dumneavoastră personale.

Sanatoriul de Pneumoftiziologie Geoagiu a început să implementeze o serie de măsuri organizatorice și tehnice de protecție a datelor cu caracter personal. Pe măsură ce acestea vor fi implementate veți fi informat periodic.

*Informații suplimentare*

Pentru exercitarea acestor drepturi, vă puteţi adresa Responsabilului cu protecția datelor prin completarea unei cereri scrise transmisă prin utilizarea servicilor poștale la adresa oraș Geoagiu, str. Sanatoriului, nr. 8, jud. Hunedoara, prin utilizarea serviciilor de poștă electronică la adresa info@sanatoriulgeoagiu.ro.

Informații suplimentare referitoare la activitățile de prelucrare a datelor cu caracter personal puteți obține consultând pagina noastră de internet [**www.sanatoriulgeoagiu.ro**](http://www.sanatoriulgeoagiu.ro), secțiunea PROTECȚIA DATELOR CU CARACTER PERSONAL.

În România funcționează Autoritatea Națională pentru Supravegherea Prelucrării Datelor cu Caracter Personal (ANSPDCP), cu sediul B-dul Gen. Gheorghe Magheru, nr. 28-30, Sector 1, cod poștal 010336, București și aveți dreptul să depuneți o plângere atunci când considerați că v-au fost încălcate drepturile, accesând site-ul [**www.dataprotection.ro**](http://www.dataprotection.ro)**.**

1. În cazul în care operatorul intenționează să prelucreze, ulterior, datele dvs. cu caracter personal într-un alt scop decât cele pentru care au fost colectate, Sanatoriul de Pneumoftiziologie Geoagiu, vă va transmite, înainte de această prelucrare ulterioară, informații privind scopul secundar respectiv și orice alte informații suplimentare relevante. [↑](#footnote-ref-1)